അമ്ബലപ്പാറയിലെ പൊട്ടിത്തെറി: ഫാക്ടറിക്കെതിരെ കേസെടുത്തു അലനല്ലൂര്: കോഴിമാലിന്യത്തില് നിന്ന് എണ്ണ നിര്മ്മിക്കുന്ന തിരുവിഴാംകുന്ന് അമ്ബലപ്പാറയിലെ ഫാക്ടറിയിലുണ്ടായ തീപിടിത്തത്തില് അധികൃതര്ക്കെതിരെ പൊലീസ് കേസെടുത്തു. സുരക്ഷിതമല്ലാത്ത സാഹചര്യത്തില് പ്രവര്ത്തിപ്പിച്ചതിനാണ് കേസ്. ഇന്നലെ ജില്ലാ പൊലീസ് മേധാവി ആര്. വിശ്വനാഥ് സ്ഥലം സന്ദര്ശിച്ച് സ്ഥിതിഗതികള് വിലയിരുത്തിയശേഷമാണ് കേസെടുക്കാന് നിര്ദ്ദേശിച്ചത്. പൊട്ടിത്തെറിയില് അഗ്നിശമനസേനാംഗങ്ങളുള്പ്പടെ 33 പേര്ക്ക് പരിക്കേറ്റിരുന്നു. ഗുരുതരമായി പരിക്കേറ്റ് കോഴിക്കോട് മെഡിക്കല് കോളജിലുള്ള മൂന്നുപേരുടെ നില തൃപ്തികരമാണെന്ന് ആശുപത്രി അധികൃതര് വ്യക്തമാക്കി. ഫാക്ടറിക്ക് പ്രവര്ത്തനാനുമതി നല്കിയിട്ടില്ലെന്ന് കോട്ടോപ്പാടം ഗ്രാമപഞ്ചായത്ത് സെക്രട്ടറി ടി.കെ. ദീപു അറിയിച്ചു.